stanford-oval/wikipedia huggingface dataset:
המזכיר הכללי של חזבאללה
הערות שוליים

↑   יסודות - גליון 2 - צה"ל בלבנון, באתר צה"ל, 15 בנובמבר 2021
↑  שחר קליימן, 28 שנים לחיסול ששינה את חיזבאללה, באתר ישראל היום, 15 בפברואר 2020
↑   פאדי אמון, בחיזבאללה מכחישים כי האשם ספי א־דין נבחר להחליף את נסראללה, באתר הארץ, 29 בספטמבר 2024
↑  יואב זיתון, ליאור בן ארי ואיתמר אייכנר, 3 שבועות אחרי התקיפות בדאחייה, צה"ל מאשר: גם יורשו של נסראללה חוסל, באתר ynet, 23 באוקטובר 2024
↑  חיסול נסראללה: איראן עוברת לנהל את החיזבאללה, גם בפועל, באתר מעריב אונליין, 11 באוקטובר 2024
↑  חזבאללה: נעים קאסם מונה למזכ"ל הארגון במקום נסראללה, באתר וואלה, 29 באוקטובר 2024
בעצמי

| --- | --- |

 מדינה:  ישראל 
 מטה הארגון:  תל אביב-יפו 
 תקופת הפעילות:  1995–הווה (כ־30 שנה) 
 www.be-atzmi.org.il
 
עמותת בעצמי היא ארגון חברתי הפועל לשילוב ולקידום תעסוקה בקרב אוכלוסיות מודרות ומעוטות הזדמנויות בישראל. הארגון מסייע לנשים ולגברים השרויים באבטלה מתמשכת או בתת-תעסוקה להשתלב בתעסוקה יציבה, הוגנת ואיכותית.
מגוון הפעילויות והתוכניות שפיתח ומפעיל הארגון לצמצום העוני והפערים החברתיים בישראל, פותחים עבור המשתתפים עתיד חדש, להם, למשפחתם ולקהילה בה הם חיים.
הארגון הוקם בשנת 1995 על ידי מיכל פרבר, אשת חינוך. מנכ"לית העמותה היא ליאת ברוש, ויו"רית הוועד המנהל היא דורית נובק.
פעילות הארגון

ארגון "בעצמי" מפתח ומפעיל תוכניות תעסוקה בכ-160 מוקדים ברחבי הארץ. בתוכניותיו השונות מעניק הארגון למשתתפים ליווי והדרכה לאורך תקופה משמעותית (לרוב, כשנה), ללא תשלום.
כ-30 אלף נשים וגברים משתלבים מדי שנה בתוכניות, בהן הם מקבלים ליווי אישי מתמשך בשילוב סדנאות קבוצתיות. תוכניות הארגון מסייעות למשתתפים גם בהתמודדות עם תהליכי השינוי האישיים, המשפחתיים והקהילתיים, הנגזרים מהשינוי בתחום התעסוקתי.
הוועד המנהל

בראש הוועד המנהל של הארגון עומדת דורית נובק, סגן יו"ר הוועד הוא צבי טרופ שהיה יועץ כלכלי למערכת הביטחון ויו"ר דריקטוריון רפאל. עוד מחברי הוועד: יעל הרמל, עו"ד יוסף ויצמן, פרופ' ג'וני גל, רו"ח רגינה אונגר, רו"ח שלומי קוט, יחזקאל (חזי) נוראל, עו"ד אלי שהרבני, ומיכל פרבר, מייסדת העמותה.
תוכניות הארגון המופעלות כיום > אשת חיל

תוכנית אשת חיל (בערבית אלמראאה אל ריאדיה) מקדמת ציבור גדול של נשים שאינן עובדות מחברות מסורתיות. באמצעות אשת חיל מעניקים לנשים אלה, שהן לרוב בעלות השכלה בסיסית בלבד, ליווי אישי וקבוצתי ארוך טווח. מציידים אותן בכלים ובמיומנויות הדרושים ליישום מוצלח של השינוי הנדרש כדי להשתלב בעולם התעסוקה ולהתקדם בו. ייחודיות התוכנית היא בראייה ההוליסטית של המשתתפות שכוללת התייחסות לכל היבט בחייהן – משפחותיהן, קהילתן וסביבתן.
אשת חיל נוסדה על ידי ג'וינט ישראל-תב"ת, מובלת על ידי זרוע העבודה במשרד העבודה ומופעלת מקצועית על ידי 'בעצמי'.
במסגרת תוכנית אשת חיל פועלת תוכנית בת נוספת שנקראת 'התחדשות תעסוקתית', פונה לנשים בנות 50 ומעלה. עם העלאת גיל הפרישה לנשים מ-62 ל-65, נדרשים צעדים משלימים כדי לשמר נשים עובדות המתקשות להישאר בשוק העבודה ולעודד נשים שפרשו מהעבודה לאחר גיל 50 – להשתלב חזרה במעגל העבודה. נקודת המוצא של התוכנית היא שהחל מגיל 55 ישנה ירידה דרסטית בהיקפי המשרה של נשים, בין היתר בגלל שהן עוסקות במקצועות שוחקים יותר. מטרת התוכנית היא לשפר את יכולת החיסכון הפנסיוני של הנשים ולמנוע מצבים של עוני בגילאי הזקנה. לצורך כך נבנה מודל לליווי למשך שנה של נשים שמטרתו להציע הזדמנות להתחדשות תעסוקתית לנשים שעבדו במקצועות שוחקים או שאינן עובדות מעל לשנה ולתכנן קריירה שנייה.
תוכנית אשת חיל פעילה ב-75 יישובים ועד כה השתתפו בתוכנית למעלה מ-10,500 נשים מרחבי הארץ.
תוכניות הארגון המופעלות כיום > דף חדש

בשנת 2019 נכנסה להפעלה תוכנית "דף חדש" לסיוע לנשים נפגעות אלימות יוצאות מקלטים וילדיהן. בבסיס התוכנית עומדת ההנחה שנשים אשר השתקמו כלכלית לא יחזרו לגורם האלים.
התוכנית הוקמה כפרויקט של "קרן ידידות טורונטו"- שם הייתה פעילה כ-7 שנים לפני שעברה להיות תוכנית מרכזית של משרד הרווחה מתוקף חוק. התוכנית מלווה נשים נפגעות אלימות וילדיהן החל מיציאתן מהמקלט למשך כשנה וחצי לאחר מכן. התוכנית מאפשרת להן לשקם את חייהן הרחק מהגורם האלים תוך מיצוי זכויותיהן, חיבור למקורות תמיכה קהילתיים והעצמה אישית וכלכלית. בשנת 2021 97% מהנשים שסיימו את תהליך השיקום לא חזרו לגורם האלים.
במסגרת דף חדש פועלת גם תוכנית דף חדש בקהילה לנשים שיצאו ממערכת יחסים אלימה אך לא טופלו במקלט, אלא במרכזים לטיפול באלימות במשפחה. 'דף חדש בקהילה' היא תוכנית שיקומית-תעסוקתית שמעניקה הסתגלות רכה לנשים בבניית חייהן העצמאיים. התוכנית נולדה במהלך משבר הקורונה בעקבות הצורך לפתח מענה לנפגעות אלימות במשפחה שלא יצאו למקלט. 100% מהמשתתפות בתוכנית לא חזרו לגורם האלים.
תוכניות הארגון המופעלות כיום > מעברים

תוכנית מעברים היא תוכנית לפיתוח כלכלי-קהילתי במרחב הכפרי. התוכנית צמחה כמענה לתהליכים כלכליים-חברתיים-קהילתיים שחלו בהתיישבות הכפרית, ויצרו התמודדויות מורכבות בשוק התעסוקה. התוכנית מסייעת לתושבים ולקהילות במגזר הכפרי להתאים את עצמם לשינויים הנדרשים מהם כדי להשתלב בהצלחה בשוק זה. מעברים פועלת באמצעות 7 מרכזי תעסוקה אזוריים, מנוהלת מקצועית על ידי 'בעצמי' בהובלת השירות לעבודה קהילתית במשרד העבודה, הרווחה והשירותים החברתיים, ובשיתוף המועצות האזוריות.
מעברים פועלת באמצעות 7 מרכזי תעסוקה אזוריים, מנוהלת מקצועית על ידי 'בעצמי' בהובלת השירות לעבודה קהילתית במשרד העבודה, הרווחה והשירותים החברתיים, ובשיתוף המועצות האזוריות.
מודל מעברים מהווה תשתית אזורית, המתמחה בתחום התעסוקה בראייה מתכללת. תשתית זו מחברת בין תהליכים כלכליים מקומיים לבין תהליכים תעסוקתיים. התשתית המקומית עוסקת בגיבוש מדיניות תעסוקה ובאיגום משאבים, לצד גיוס כוחות מקומיים - כלכליים וחברתיים. בתוכנית ארבעה תחומי פעילות מרכזיים: תחום הפרט, ליווי ופיתוח יזמות ועסקים קטנים, ליווי קהילתי וקשרי מעסיקים. מרכזי מעברים פרוסים ביישובים באזורי הנגב המערבי, הנגב הצפוני, כרמל מנשה, מעיינות כנרת, הגליל המערבי, אזור העמק ואצבע הגליל.
תוכניות הארגון המופעלות כיום > מיפנה

תוכנית מיפנה משלבת תהליך קבוצתי וליווי פרטני – כבסיס ליצירת שינוי אישי ותעסוקתי משמעותי. התוכנית החלה לפעול בשנת 2006, פועלת כיום ב-7 מוקדי פעילות בארץ, עם ממוצע של 400 משתתפים מדי שנה.
התוכנית פותחה על ידי 'בעצמי' כדי להעניק ליווי אישי וקבוצתי לקהלי יעד רבים – גברים ונשים, צעירים ומבוגרים, יהודים וערבים, חילונים, דתיים וחרדים. התוכנית מציידת אותם בכלים וסיוע שמאפשרים להם להטמיע תהליכי שינוי ולהשתלב בהצלחה בשוק העבודה.
מיפנה משמשת בסיס ליוזמות פיתוח חדשות ומיוחדות בתחום התעסוקה, המותאמות לצרכיהם של קהלי היעד ולשותפים לדרך.
התוכנית מיושמת בשותפות עם הרשויות המקומיות בהן היא פועלת, ובתמיכתם של גורמים שונים מהמגזר העסקי והפילנתרופי.
תוכניות הארגון המופעלות כיום > מיפנה – למשפחה החרדית

תוכנית לשילוב משפחות מהציבור החרדי במעגל תעסוקה. התוכנית הייחודית מיועדת למשפחות המוכרות לגורמי הרווחה ולקופות צדקה עירוניות, בהן גילאי ההורים הם 25–45. התוכנית פועלת לשילוב האבות בתעסוקה תוך תמיכה במקביל בהמשך התמדתן של האימהות בעבודתן. בתוכנית ניתן דגש על שילוב בין ההתנהלות הכלכלית של משק הבית (בשיתוף עמותת פעמונים) לבין תהליכי השינוי התעסוקתי של ההורים. התוכנית פועלת בשותפות עם הרשויות המקומיות ובתמיכתם של גורמים שונים מהמגזר העסקי והפילנתרופי.
תוכניות הארגון המופעלות כיום > ריאן

מרכזי 'ריאן' מציעים סל שירותים רחב וייעודי לקידום והעצמת נציגי החברה הערבית בעולם העבודה, ההשכלה וההכשרה המקצועית. המרכזים פזורים בעשרות יישובים ברחבי הארץ ומציעים את סל השירותים הרחב ביותר בחברה הערבית לשילוב, קידום והעצמה בשוק העבודה ובתחום התעסוקה. הליווי של 'ריאן' הוא אישי וכולל ייעוץ תעסוקתי, הכשרה מקצועית וסדנאות לפיתוח מיומנויות תעסוקתיות, קישור לגורמי סיוע, עידוד יזמות, מידע על מיצוי זכויות וחיבור למעסיקים פוטנציאליים.
מרכזי 'ריאן' מובלים על ידי משרד העבודה ומופעלים על ידי ארגון 'בעצמי' באזור וואדי עארה, המשולש והדרום ועל ידי "אלפנאר" באזור הצפון.
המרכזים המופעלים על ידי 'בעצמי' פועלים ב-9 מוקדי פעילות (4 במשולש וואדי עארה, 5 בדרום), עם כ-6000 משתתפים פעילים בשנה, מתוכם 60% נשים.
תוכניות הארגון המופעלות כיום > קופות הצדקה

התוכנית נועדה לסייע לפונים הזקוקים לתמיכה כלכלית. התוכנית באה לחזק את עצמאותן הכלכלית של המשפחות המטופלות באמצעות קידום תעסוקתי, הפנייה לגורמי מקצוע וטיפול באיזון התקציב המשפחתי. התכנית מסייעת למשפחה בשלושה צירים: מיצוי זכויות, התנהלות כלכלית ותעסוקה.
תהליך העבודה של קופות הצדקה כולל מיפוי ואבחון אתגרי המשפחה. לאחר מכן מיקוד, הפנייה וכתיבת תוכנית עבודה אפקטיבית. בשלב השלישי יתקיים מעקב וליווי המשפחה למשך שישה חודשים.
במסגרת קופות הצדקה פועל גם קו הסיוע שנועד לסייע לפונים מתוך הקהילה החרדית שאין להם נגישות לאינטרנט ולמידע מקצועי וזקוקים לעזרה מקצועית בנושאי תעסוקה. הפיילוט של הקו החל לפעול באזור הצפון בשנת 2022 ומשנת 2023 הקו נותן מענה גם ב-on line לכל רחבי הארץ עם מיקוד בפריפריה החרדית.
קו הסיוע נועד לתת הכוונה ומידע מקיף במיצוי זכויות, התנהלות כלכלית נבונה והגדלת הכנסות ובמקביל להניע חשיבה ופעולה מוטת תעסוקה בקרב קהילות חרדיות שאינן צורכות שירותים ומענים תעסוקתיים הקיימים במגזר החרדי או שאינם יודעים לאן וכיצד לפנות. לאחר מיפוי הקהילות שאיתן אנו מעוניינים לעבוד.
הקו החרדי לסיוע כלכלי מושתת על מענה טלפוני - פלטפורמה נגישה לכל, אינה תלויה בטכנולוגיה, זמינה בציבור החרדי בעברית וביידיש, ומאפשרת למשתתף פניה פרטית ודיסקרטית מכל מקום.
תוכניות הארגון המופעלות כיום > תוכנית החממה

תוכנית "החממה" הנה יוזמה של ארגון 'בעצמי' אשר מופעלת מתוך מטרה לגוון ולהגדיל את מקורות הפרנסה של אוכלוסיות מעוטות הזדמנויות תעסוקתיות, באמצעות עידוד יזמות עסקית זעירה. התוכנית משלבת בין תהליך רגשי-מנטלי, לפעילות קבוצתית קהילתית, לצד מתן כלים פרקטיים להקמת העסק.
במהלך 2022, ארבע חממות עסקיות נפתחו באזורים שונים בארץ ובוגרות החממות מעידות על שביעות רצון גבוהה מהליווי האישי והמקצועי, לצד הכלים והשירותים שקיבלו בחממה.
תוכניות הארגון המופעלות כיום > תחומי פעילות נוספים

הארגון פועל בשיתופי פעולה עם מעסיקים (חברות עסקיות, שירותים קהילתיים, וגורמים המתמחים בליווי יזמות עסקית זעיר) לטובת שילוב בתעסוקה המתאימה לשאיפות וכישורי משתתפי תוכניות התעסוקה.
"בעצמי" מפתח מגוון שירותים לקידום תעסוקה עבור ארגונים המבקשים להרחיב את פעילותם בקידום תעסוקה. בין הארגונים נמנים מחלקות לשירותים חברתיים, מרכזי עצמה ונושמים לרווחה, תוכניות חברתיות, ארגונים עסקיים ועוד, המעוניינים בהרחבת והעמקת השירות ללקוחותיהם. בין השירותים: מפגשי אוריינטציה עם עולם התעסוקה, הכשרות לצוותים, השתלמויות בנושאי קידום תעסוקה, ליווי תעסוקתי פרטני ללקוחות ועוד.
הארגון פועל במגוון מישורים לקידום תעסוקה של אוכלוסיות מעוטות-הזדמנויות, ביניהם: נוכחות בוועדות ציבוריות, שיתופי פעולה רב מגזריים, הדרכה באקדמיה של פרופסיית עבודה סוציאלית תעסוקתית.
הארגון הקים, בשיתוף עם האוניברסיטה העברית, את המרכז האקדמי לעבודה סוציאלית תעסוקתית באוניברסיטה העברית, שנפתח בשנת 2018. בין הדמויות הבולטות במועצה הציבורית המייעצת של המרכז סיגל שלח, מימי אייזנשטדט, ג’וני גל וניצה (קלינר) קסיר.
ארגון בעצמי שותף בהובלת הפורום הישראלי לגיוון בתעסוקה, פורום שהוא קואליציה תלת-מגזרית של ארגונים אשר חברו יחדיו כדי לקדם יישום של תעסוקה מגוונת בסביבה העסקית בישראל. בין חברי הדירקטוריון נמצאים מנכ"לית 'בעצמי' נירה צימלס, ראש מינהל תעסוקת אוכלוסיות בזרוע העבודה יוליה איתן, מנכ"לית ציונות 2000 שרי נוריאל, מנכ"ל קו המשווה סאמי אסעד, סמנכ"לית מש"א דלויט שרון כץ, סמנכ"לית מש"א החברה המרכזית למשקאות שרון רטני, סמנכ"לית פיתוח ומחקר בביטוח לאומי ניצה (קלינר) קסיר.
פרסים

בשנת 2015 נבחרה התוכנית "תעסוקה לרווחה" של "בעצמי" כאחת משלוש הזוכות לשנת 2015 בפרס חזני לחדשנות בשירותי רווחה. בין הנימוקים לבחירתה הזכירה הוועדה בראשות ניצה קסיר מבנק ישראל (ועדה שהורכבה כולה מבכירים נוספים במשק): "פעילותו של צוות העמותה המועמד, מדגימה מקצועיות לעילא וחדשנות, מתוך תפיסה מקיפה של קידום תעסוקתי ושל הקשר שלו למערכת המשפחתית של הפרט הזקוק לקידום זה. מקצועיות וחדשנות זו ראויות לפרס".
ארגון בעצמי נבחר עם נט"ל, בכנס האפקטיביות, כעמותה האפקטיבית ביותר לשנת 2017.
בשנת 2022 זכה מיזם 'ליטוש יהלומים' של תוכנית ריאן במקום הראשון בכנס השנתי של זרוע העבודה במשרד הכלכלה והתעשייה.
בשנת 2023 הציג ארגון 'בעצמי' את דו"ח האימפקט של תוכנית 'תעסוקה לרווחה' לנשיא המדינה מר יצחק הרצוג.
בשנת 2023 זכתה נארימאן סלימאן, חברת הנהלה בארגון 'בעצמי' ומנהלת תחום חברה ערבית, בפרס האבירות של מרכז פרס לשלום ולחדשנות.
הערות שוליים

↑  בעצמי, באתר כל זכות
↑  ארגון בעצמי בתקופת הקורונה - ערוץ 12ראיון עם מתנדבי תעסוקו, נבדק ב-2023-06-07
↑  תוכנית אשת חיל לשילוב נשים בתעסוקה, באתר כל זכות
↑  "דף חדש" לשיקום נשים נפגעות אלימות במשפחה, באתר www.israelhayom.co.il
↑  יובל בגנו, ‏פותחות דף חדש: התוכנית לשיקום כלכלי לנשים שיצאו ממעגל האלימות, באתר מעריב אונליין, 24 בנובמבר 2021
↑  אודות ריאן, באתר www.rayan.org.il
↑  כיכר בשיתוף בעצמי, נציגים מקהילות חסידיות ומקופות צ.., באתר כיכר השבת, ‏2023-01-16
↑  הקמת מרכז אקדמי לעבודה סוציאלית תעסוקתית
↑  תוכנית רווחה לתעסוקה זוכת פרס חזני, באתר "בעצמי"
↑   טלי חרותי-סובר, הזוכים באות האפקטיביות לעשייה חברתית: "בעצמי", נט"ל, וחנוך ברקת - מייסד קרן דואליס, באתר TheMarker‏, 15 במאי 2017
↑  יובל בגנו, ‏דו"ח מיוחד שהוגש לנשיא מצביע: סיוע תעסוקתי מקיף מגדיל את הסיכוי לצאת ממעגל העוני, באתר מעריב אונליין, 16 בינואר 2023
↑  נארימאן סלימאן, באתר www.peres-center.org
נשף המסכות

| --- | --- |

 מידע כללי
 מלחין:  ג'וזפה ורדי
 לבריתן:  אנטוניו סומה 
 מבוסס על:  Gustave III 
 סוגה:  אופרה 
 שפה:  איטלקית
 מספר מערכות:  3
 זמן התרחשות העלילה:  סוף המאה ה-18
 מקום התרחשות העלילה:  בוסטון
 תפקידים
 ריקרדו (טנור) - הרוזן מווריק, מושל בוסטון  רֶנאטו (בריטון) - מזכירו האישי  אֵמֶליה (סופרן) - אשת רנאטו  אולריקה (אלט) - מגדת עתידות  אוסקר (סופרן)- נער שליח של ריקרדו  סילבאנו (בריטון) - מלח  סמואל (בס) - קושר נגד ריקרדו  תומאסו (בס) - קושר נגד ריקרדו  שר המשפטים (בס)  מקהלות - חיילי המשמר, העם, אנשי החצר
 
מריאנו פאדילה וסארולטה דה בויאנוביס ב"נשף המסכות"
נשף המסכות (באיטלקית: Un ballo in maschera) היא אופרה בשלוש מערכות מאת המלחין ג'וזפה ורדי, ללברית מאת אנטוניו סומה. הלברית מבוססת על לברית בשם "גוסטב השלישי" מאת אז'ן סקריב אותה הלחין דניאל אובר בשנת 1833. הבכורה הוצגה בתיאטרון אפולו ברומא ב-17 בפברואר 1859.
סיפור האופרה מבוסס באופן רופף על הרצח ההיסטורי של המלך גוסטב השלישי, מלך שוודיה, אך כמו ברבות מהאופרות של ורדי, ומאחר וורדי נאלץ לשנות את הסיפור מסיבות פוליטיות, אין קשר היסטורי ישיר בין האופרה למקרה.
היסטוריה

תיאטרון סן קרלו בנאפולי הזמין אצל ורדי מוזיקה ללברית "גוסטב השלישי" מאת סקריב. הלברית של סקריב מבוססת על הסיפור ההיסטורי של רצח גוסטב השלישי מלך שוודיה, שנרצח בנשף מסכות בעקבות קנוניה פוליטית שנרקמה נגדו. בעקבות ניסיון התנקשות בנפוליאון השלישי בינואר 1858 בפריז, סירב הצנזור בנאפולי להעלות אופרה שעוסקת בהתנקשות במלך. ורדי סירב להתאים את המוזיקה ללברית אחרת, וכך עזב את נאפולי למרות שהחזרות היו בעיצומן. מתיאטרון אפולו שברומא פנו אליו בבקשה לשנות מעט את פרטי העלילה, ולהעבירה לתקופה הקולוניאלית באמריקה, בה העלילה מתרחשת בבוסטון בשלהי המאה ה-18. במקום מלך שוודיה מדובר במושל בוסטון ובמקום בני אצולה שוודים, חבורת עבדים כושים משוחררים. ורדי הסכים, ואת הלברית המחודשת כתב אנטוניו סומה.
רוב ההפקות ממקמות את העלילה בבוסטון, אך בשנות החמישים היו מספר הפקות אירופיות שהחזירו את העלילה למיקומה ההיסטורי. הגדילה לעשות האופרה המלכותית השוודית, בה שוחזרו העובדות ההיסטוריות לפרטיהן בדייקנות.
תקציר העלילה > מערכה ראשונה

באולם ממתינים לריקרדו אנשי הפמליה שלו, אנשי צבא ופשוטי העם, המבקשים להציג בפניו בקשות ועניינים שונים. באולם נמצאים גם סמואל ותומאסו המבקשים לרצוח את ריקרדו. ריקרדו מגיע, אך ראשו עסוק בנשף המסכות אותו הוא מארגן. רשימת המוזמנים לנשף מובאת לעיונו ובה הוא מוצא את חברו ויד ימינו רנאטו ואת אשתו אמליה, אשר בה ריקרדו מאוהב בסתר (האריה: La rivedrà nell'estasi). רנאטו נכנס ומנסה להזהיר את ריקרדו מפני מזימה שנרקמת לרצוח אותו. שר המשפטים מיידע את ריקרדו על בעלת אוב ומגדת עתידות בשם אולריקה שבביתה נרקמות מזימות. ריקרדו מתעניין באולריקה ומתכנן ללכת אליה עם פמלייתו מחופשים, כדי לתהות על קנקנה.
אולריקה מכינה שיקוי קסמים בסיר וממלמלת את מילות הכישוף. ריקרדו נכנס מחופש למלח. הוא מתייחס לנבואותיה של אולריקה בבדיחות דעת, ומחזק רושם זה ב"מוטיב הצחוק" המשולב בשירתו. (אנריקו קארוזו הוסיף על מוטיב זה צחקוקים בין המוטיבים, אך ממשיכיו, בהם פבארוטי, נמנעו מכך והסתפקו במוטיב של ורדי.) המלח סילוואנו שהמתין לתורו, מבקש מאולריקה לנבא את עתידו, והיא אומרת לו כי הוא יועלה בדרגה ויתעשר. ריקרדו מגשים את הנבואה במקום, בשלשלו כסף וכתב מינוי לקצין לכיסו של סילוואנו מבלי שירגיש. אמליה נכנסת ומבקשת לדבר עם אולריקה ביחידות. ריקרדו מתחבא כדי לצותת דבריה. אמליה מספרת לאולריקה שהיא אוהבת בסתר גבר זר ומבקשת ממנה שיקוי נגד אהבה אסורה זו. אולריקה מורה לקטוף איזה צמח נדיר שצומח במקום מסוים עבור השיקוי. לאחר שאמליה הולכת, ריקרדו נכנס עם כל פמלייתו ושואל את אולריקה לעתידו. היא עונה לו שהאדם הבא שילחץ את ידו יהיה הרוצח שלו. רנאטו נכנס לוחץ את ידו של ריקרדו ומזהיר אותו מפני המזימה. ריקרדו מזלזל בנבואה מאחר שנאמנותו של רנאטו ידועה לכל.
תקציר העלילה > מערכה שנייה

באמצע הלילה, אמליה מגיעה לאסוף את הצמח בשביל שיקוי הפלא. ריקרדו, שרואה את גודל אימתה, יוצא ממחבואו ומתלווה אליה. הוא מבקש לדעת מיהו הגבר אותו היא אוהבת, אמליה משיבה לו כי הוא האדם, אך היא מתכוונת להישאר נאמנה לבעלה. ריקרדו מגלה לה את אהבתו אליה. לפתע מופיע רנאטו, אמליה ממהרת להסתיר את פניה בצעיף. רנאטו שוב מזהיר את ריקרדו שיזהר מאחר שהקושרים רודפים אחריו ורוצים לרצוח אותו. ריקרדו עוזב ומבקש מרנאטו ללוות את האישה חזרה לעיר. הרוצחים מגיעים למקום, תופסים את השניים, ודורשים לדעת מי המסתתר מתחת לצעיף. כאשר רנאטו שולף את חרבו והרוצחים עומדים להרוג אותו, אמליה מסירה את הצעיף כדי להגן על בעלה. רנאטו המזועזע בטוח כי אשתו בגדה בו עם ריקרדו, מבקש להפגש עם סמואל ותומאסו למחרת, וגורר את אמליה הביתה.
תקציר העלילה > מערכה שלישית

רנאטו רוצה להרוג את אמליה על בגידתה, היא מתחננת כי היא חפה מפשע, אך רנאטו לא שועה לתחנוניה. אמליה מבקשת לראות את בנה בפעם האחרונה (Morrò, ma prima in grazia) אריה זו מושרת לאחר פסק-זמן של שקט מוחלט, בניגוד לנגינת התזמורת הדרמטית והרועמת בפתיחה לתמונה ומלווה בנגינת צ'לו בלבד, דבר המוסיף לה דרמטיות ועומק ומדגישים את השינוי העומד להתחולל בנפשו של רנאטו כתוצאה מפנייתה הנרגשת של אמליה. רנאטו מגיע למסקנה שמי שצריך למות זה ריקרדו ולא אמליה (Eri tu che macchiavi quell'anima). תומאסו וסמואל מגיעים, רנאטו מבקש להשתתף במזימה. הם מחליטים כי הגרלה תקבע מי יהיה הרוצח בפועל. הם מכריחים את אמליה להוציא את פתק ההגרלה, ורנאטו עולה בהגרלה. אמליה מבינה מה הם זוממים, וכאשר אוסקר המשרת מגיע ומוסר לה את ההזמנה לנשף המסכות של ריקרדו, היא מוסרת לו מכתב אזהרה לריקרדו.
למרות שריקרדו אינו יודע דבר על כך שרנאטו גילה את זהותה של אמליה, הוא מחליט כי עדיף לו לא להמשיך את הקשר עם אמיליה ולשלוח את הזוג חזרה לאנגליה. אוסקר מופיע ומוסר את המכתב של אמליה מבלי לחשוף את זהותה.
רנאטו מנסה לגלות מאוסקר המשרת תחת איזו תחפושת מסתתר ריקרדו. אוסקר מנסה לסרב (Saper vorreste), אך בסוף נשבר ומגלה לו. אמליה מחופשת אף היא נגשת לריקרדו ומזהירה אותו שוב מפני הרצח, ריקרדו מזהה אותה ואומר לה כי זוהי פגישתם האחרונה ומחר עליהם להפליג לאנגליה. לפתע רנאטו מופיע ודוקר את ריקרדו. ברגעיו האחרונים ריקרדו אומר לרנאטו שאשתו לא בגדה בו, מבקש ממנו לחון את הקושרים, נפרד לשלום מכל הסובבים ומת מפצעיו.
הערות שוליים

↑  יהואש הירשברג, "קסם האופרות של ורדי", הוצאת כרמל 2014, מסת"ב 978-965-540-407-4, עמ' 308
↑  הירשברג, עמ' 309
↑  הירשברג, עמ' 316
↑  הירשברג, עמ' 310
↑  הירשברג, עמ'311-310
↑  An Interpretive Guide to Operatic Arias: A Handbook for Singers, Coaches p.254
↑  הירשברג, עמ' 312
| --- | --- |
בקרת זהויות :  NLI: 987007597329305171  BnF: cb13920550g (data)  GND: 300165145  LCCN: n81144347  MusicBrainz work: f048a0f0-f6c0-4ba9-ba0b-54925f7663b7  SELIBR: 169709  VIAF: 310639760   WorldCat (עם VIAF): 310639760
עובד (דמות מקראית)

עובד כתינוק, על ברכי רות, כשמימינם בועז הזקן. פרסקו מאת מיכלאנג'לו בתקרת הקפלה הסיסטינית.
עוֹבֵד הוא דמות מקראית מתקופת השופטים, הנזכרת במגילת רות כבנם של רות ובועז, אביו של ישי וסבו של דוד המלך.
רות ובועז ילדו את עובד, כאמור בסופה של מגילת רות: ”וּבֹעַז הוֹלִיד אֶת עוֹבֵד. וְעֹבֵד הוֹלִיד אֶת יִשָׁי, וְיִשַׁי הוֹלִיד אֶת דָּוִד”.
עובד, הוא צאצא של שני מעשי גנבת זרע וגילוי עריות: האחד, המתייחס אל פרץ (מצד אביו) שנולד כתוצאה ממעשה יהודה ותמר, והשני, המתייחס אל מואב (מצד אמו), כתוצאה ממעשה לוט ובנותיו.
עובד במדרש

רבים מפרשים את השם עובד במובן של: עובד את האלוהים. ויש אומרים כי זהו שם לבן זקונים, הנשאר לטפל בהורה המזדקן, וזאת בהסתמך על הפסוק במלאכי: ”כַּאֲשֶׁר יַחְמֹל אִישׁ עַל בְּנוֹ הָעֹבֵד אֹתוֹ”, וכן על מונחים מקבילים בשפות אחרות מהמזרח הקדום. זו הסיבה שבגללה אומרות השכנות לנעמי על עובד ”וְהָיָה לָךְ לְמֵשִׁיב נֶפֶשׁ וּלְכַלְכֵּל אֶת שֵׂיבָתֵךְ”.
בעז היה בן 80 כשנשא לאישה את רות. הפרש הגילאים ביניהם – ארבעים שנה – מנע ממנו להציע את עצמו לרות מלכתחילה. במדרש נאמר כי ביום בו הגיעה רות לבית לחם, מתה אשתו של בועז.
רש"י פתר את הסתירה המתוארת בפרק ד' במגילה:
וַיִּקַּח בֹּעַז אֶת רוּת וַתְּהִי לוֹ לְאִשָּׁה וַיָּבֹא אֵלֶיהָ, וַיִּתֵּן ה' לָהּ הֵרָיוֹן וַתֵּלֶד בֵּן. וַתֹּאמַרְנָה הַנָּשִׁים אֶל נָעֳמִי: "בָּרוּךְ ה' אֲשֶׁר לֹא הִשְׁבִּית לָךְ גֹּאֵל הַיּוֹם, וְיִקָּרֵא שְׁמוֹ בְּיִשְׂרָאֵל. וְהָיָה לָךְ לְמֵשִׁיב נֶפֶשׁ וּלְכַלְכֵּל אֶת שֵׂיבָתֵךְ, כִּי כַלָּתֵךְ אֲ‍שֶׁר אֲהֵבַתֶךְ יְלָדַתּוּ, אֲשֶׁר הִיא טוֹבָה לָךְ מִשִּׁבְעָה בָּנִים". וַתִּקַּח נָעֳמִי אֶת הַיֶּלֶד וַתְּשִׁתֵהוּ בְחֵיקָהּ וַתְּהִי לוֹ לְאֹמֶנֶת. וַתִּקְרֶאנָה לוֹ הַשְּׁכֵנוֹת שֵׁם לֵאמֹר "יֻלַּד בֵּן לְנָעֳמִי", וַתִּקְרֶאנָה שְׁמוֹ עוֹבֵד, הוּא אֲבִי יִשַׁי אֲבִי דָוִד.
השכנות אומרות כי "יולד בן לנעמי", אף על פי שרות היא שילדה אותו, זאת מאחר שנעמי, חמותהּ של רות, גידלה למעשה את עובד ושימשה לו כאומנת (תלמוד בבלי, מסכת סנהדרין, דף י"ט, עמוד ב'). הסנהדרין הסיקה מכך כי "כל המגדל יתום בתוך ביתו, מעלה עליו הכתוב כאילו ילדו" (תלמוד בבלי, מסכת מגילה, דף י"ג, עמוד א') ולצורך כך מפרש רש"י כי עובד היה יתום, מאחר שבועז נפטר בלילה שבו נשא לאישה את רות.
אילן יוחסין

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |  בעז  בעז     |  בעז  בעז     |  בעז  בעז     |   |     |   |  רות המואביה  רות המואביה     |  רות המואביה  רות המואביה     |  רות המואביה  רות המואביה     |   |  מחלון  מחלון     |  מחלון  מחלון     |  מחלון  מחלון     |   |  |  |  |
|   |   |   |   |   |   |   |   |   |   |   |   |  |  |  |  |  |  |  |
|   |   |   |   |   |  עובד  עובד     |  עובד  עובד     |  עובד  עובד     |   |   |   |  עדאל  עדאל     |  עדאל  עדאל     |  עדאל  עדאל     |   |  |  |  |  |
|   |   |   |   |   |   |   |   |   |   |   |   |   |   |   |  |  |  |  |
|   |   |   |   |   |  ישי  ישי     |  ישי  ישי     |  ישי  ישי     |   |     |   |  נצבת  נצבת     |  נצבת  נצבת     |  נצבת  נצבת     |   |  |  |  |  |
|   |   |   |   |   |   |   |     |   |     |   |     |   |   |   |   |   |   |  |
|   |   |  דוד המלך  דוד המלך     |  דוד המלך  דוד המלך     |  דוד המלך  דוד המלך     |   |  אליאב  אליאב     |  אליאב  אליאב     |  אליאב  אליאב     |   |  צרויה  צרויה     |  צרויה  צרויה     |  צרויה  צרויה     |   |   |  |  אביגיל  אביגיל     |  אביגיל  אביגיל     |  אביגיל  אביגיל     |
|   |   |   |     |   |   |   |   |   |   |   |    |   |   |   |   |  |   |  |
|  שלמה המלך  שלמה המלך     |  שלמה המלך  שלמה המלך     |  שלמה המלך  שלמה המלך     |   |  אבשלום  אבשלום     |  אבשלום  אבשלום     |  אבשלום  אבשלום     |   |  יואב  יואב     |  יואב  יואב     |  יואב  יואב     |   |  עשהאל  עשהאל     |  עשהאל  עשהאל     |  עשהאל  עשהאל     |   |  עמשא  עמשא     |  עמשא  עמשא     |  עמשא  עמשא     |
 
|   |   |   |   |   |   |   |   |   |   |  אבישי  אבישי     |  אבישי  אבישי     |  אבישי  אבישי     |   |   |  |  |  |  |
ראו גם

עץ משפחה של דמויות מקראיות - מתרח ועד שלמה
בית דוד
הערות שוליים

↑  רות, ד', כ"א–כ"ב.
↑  לוט ובנותיו במערה, מתוך:עולם התנ"ך - בראשית > בראשית > פרק יט
↑  יעל צֹהר, פרשת וירא, תשס"ז - לוט ובנותיוהיחידה ללימודי יסוד ביהדות, המחלקה לתנ"ך, אוניברסיטת בר-אילן
↑  אבן עזרא על רות, ד', י"ז.
↑  רבי יוסף קרא על רות, ד', י"ז, ועוד.
↑  מלאכי, ג', י"ז.
↑  רות, ד', ט"ו.
| --- | --- |
בקרת זהויות :  GND: 1224485416  VIAF: 2992161030921423920008   WorldCat (עם VIAF): 2992161030921423920008 
רות נושאת את בנה עובד, ליד נעמי ושכנותיה
אלזירה

| --- | --- |

 מידע כללי
 מלחין:  ג'וזפה ורדי
 לבריתן:  סלבטורה קמאראנו 
 מבוסס על:  Alzire 
 סוגה:  דרמה לירית
 שפה:  איטלקית
 מספר מערכות:  2 ופרולוג
 זמן התרחשות העלילה:  המאה ה-16
 מקום התרחשות העלילה:  פרו
 תפקידים
 גוזמאנו (בריטון) - שליט פרו  אלווארו (בס) - אבי גוזמאנו  אובאנדו (טנור) - דוכס ספרדי  זאמורו (טנור) - מנהיג שבט פרואני  אטאליבה (בס) - מנהיג שבט פרואני אחר  אלזירה (סופרן) - ביתו של אטאליבה  זומא (מצו סופרן) - משרתת של אלזירה  אוטומבו (טנור) - לוחם אמריקני  מקהלות - חיילים וקצינים ספרדים, בני יבשת אמריקה
 
אלזירה (Alzira) היא אופרה עם פרולוג ושתי מערכות, מאת המלחין ג'וזפה ורדי ללברית מאת סלבטורה קמאראנו, המבוססת על מחזה בשם Alzire, ou les Américains מאת וולטר. הופעת הבכורה נערכה ב-12 באוגוסט 1845 בתיאטרון סן קרלו בנאפולי. האופרה התקבלה בתגובות מעורבות, ובסבב ההופעות הראשון הוצגה רק 4 פעמים.
האופרה לא זכתה לביצועים רבים, בארצות הברית הועלתה לראשונה רק ב-1968 (בהפקה קונצרטנטית), ובלונדון רק ב-1970. האופרה כמעט ואינה מוצגת כיום, למעט בפרויקטים מיוחדים המציגים את כל עבודותיו של ורדי. למרות זאת, קיימות בשוק מספר הקלטות מלאות של האופרה.
עלילה > פרולוג

ילידים פרואנים גוררים את המושל הספרדי אלווארו, אל הככר במטרה להוציאו להורג. לפתע מופיע זאמורו, מנהיג אחד השבטים ודורש מהם לשחרר את אלווארו, הם נענים לדרישתו. זאמורו מספר לילידים כי גוזמאנו, בנו של אלווארו, שבה ועינה אותו עד שחשבוהו למת. אוטומבו מספר לזאמורו כי אהובתו אלזירה נשבתה עם אביה אטאליבה על ידי ספרדים, הוא קורא לילידים להתקומם.